**МЕЖДИНЕН ДОКЛАД ЗА ДЕЙНОСТТА**

**на „Компас Фонд за вземания“ АДСИЦ по чл. 100о, ал. 4, т. 2 от ЗППЦК и чл. 12 и чл. 20, ал. 2, т. 1, ал. 3 и ал. 4 от Наредба № 2 от 9.11.2021 г. за първоначално и последващо разкриване на информация при публично предлагане на ценни книжа и допускане на ценни книжа до търговия на регулиран пазар за периода 01.04.2023 г. – 30.06.2023 г. и с натрупване от 01.01.2023 г. до 30.06.2023 г.**

 „Компас Фонд за вземания“ АДСИЦ с ЕИК 205685841 е акционерно дружество със специална инвестиционна цел, регистрирано в България по реда и условията на Закона за дружествата със специална инвестиционна цел (отм.), респ. по реда на Закона за дружествата със специална инвестиционна цел и за дружествата за секюритизация (ЗДСИЦДС), обнародван на 12.03.2021 г.

 Дружеството е вписано в ТР на 01.06.2019 г. с ЕИК 205685841, със седалище и адрес на управление гр. София, п.код 1000, район „Възраждане“, ул. „Георг Вашингтон“ № 19, ет. 2. Предметът на дейност на Дружеството е набиране на парични средства, чрез издаване на ценни книжа и инвестиране на набраните средства във вземания (секюритизация на вземания), покупко – продажба на вземания.

 Банка Депозитар на Дружеството е „Централна кооперативна банка”АД.

 За обслужващо дружество, Дружеството има сключен договор с „АйДЕА обслужващо дружество” ЕООД, ЕИК 205501405, със седалище и адрес на управление гр. София, 1000, район „Средец“, ул.„Славянска“, № 29А, ет.2, ап.10. С оглед на новоприетия ЗДСИЦДС договорът с „АйДЕА обслужващо дружество” ЕООД следва да бъде третиран като договор с трето лице по смисъла на чл. 27, ал. 4 от ЗДСИЦДС.

Дружеството има сключен договор за регулярно и ефективно разкриване и разпространение на информация до обществеността с Инвестор.бг АД ([www.investor.bg](http://www.investor.bg)).

 С Решение № 1311-ДСИЦ от 19.12.2019 г. на Комисията за финансов надзор „Компас Фонд за вземания“ АДСИЦ е лицензирано да извършва дейност като дружество със специална инвестиционна цел, а именно: инвестиране на парични средства, набрани чрез издаване на ценни книжа, във вземания (секюритизация на вземания).

 С Решение № 272-ПД от 16.04.2020 г. на Комисията за финансов надзор Дружеството е вписано като публично дружество в регистъра на публичните дружества и други емитенти на ценни книжа.

 Дружеството е с едностепенна система на управление и се управлява от Съвет на директорите в тричленен състав, с тригодишен мандат:

* + Алексей Алипиев Георгиев – Председател на СД;
	+ Илхан Рамадан Фаик – член на СД;
	+ Иван Димитров Пирински – член на СД и Изпълнителен директор.

 Дружеството се представлява пред трети лица от изпълнителния директор Иван Димитров Пирински.

1. **Информация за важни събития, настъпили през периода 01.04.2023 г. – 30.04.2023 г. и с натрупване от 01.01.2023 г. до 30.06.2023 г.**

На 05.04.2023 г. Дружеството сключи с „Иновативни финанси“ ООД, вписано в ТРРЮЛНЦ при Агенцията по вписванията с ЕИК: 201257149, Рамков договор за периодично прехвърляне на вземания (Рамков договор за цесия) и Конкретен договор за цесия № 1, Конкретен договор за цесия № 2, Конкретен договор за цесия № 3 и Конкретен договор за цесия № 4 за придобиване на четири пакета от вземания на цена от 9 972 400 лева, която е заплатена със средства, набрани от облигационната емисия, издадена от Дружеството.

На свое заседание от 05.04.2023г., Съветът на директорите на „Компас Фонд за вземания” АДСИЦ, обяви сключването на облигационен заем от първа по ред емисия корпоративни облигации при следните условия:

|  |  |
| --- | --- |
| Размер на емисията | 10 000 000 (десет милиона) лева, разпределени в 10 000 облигации с номинал 1 000 (хиляда) лева. |
| Дати на падежа на главницата | 11.10.2025 г., 11.04.2026 г., 11.10.2026 г., 11.04.2027 г., 11.10.2027 г., 11.04.2028 г., 11.10.2028 г., 11.04.2029 г., 11.10.2029 г., 11.04.2030 г. |
| Лихвен процент | Променлив лихвен процент, формиран от стойността на индекса ЛЕОНИА + 6.00 % (шест процента) на годишна база, но не по-малко от 6.00%, ако индекса ЛЕОНИА е отрицателна величина |
| Периодичност на лихвените плащания | На шест месецаДати на падежите на лихвените плащания – 11.10.2023 г., 11.04.2024 г., 11.10.2024 г., 11.04.2025 г. 11.10.2025 г., 11.04.2026 г., 11.10.2026 г., 11.04.2027 г., 11.10.2027 г., 11.04.2028 г., 11.10.2028 г., 11.04.2029 г., 11.10.2029 г., 11.04.2030 г.В случай че някоя от датите е почивен или неработен ден, лихвените плащания ще се извършват на първия следващ работен ден.  |
| Обезпечение | А) Първи по ред особен залог върху вземания, който следва да бъде учреден в срок от 30 дни, считано от сключването на облигационния заем. Размерът на главницата по заложените вземания следва във всеки един момент да бъде не по-малък от 130% от номиналната стойност на емисията и дължимите лихви;Б) Първи по ред особен залог върху разплащателна сметка в Тексим банк АД, който следва да бъде учреден в срок от 5 работни дни от сключването на облигационната емисия. |

Средствата от облигационния заем са изцяло използвани от Дружеството за закупуване на портфейли от вземания.

**Влияние на горепосочените събития върху резултатите във финансовия отчет.**

През настоящото тримесечие Дружеството продължи усилията си за придобиване вземания. Бяха сключени нови договори за вземания на обща стойност 9 972 400 лева

Пандемията от COVID-19 е в процес на затихване и повечето карантинни мерки и ограничения в тази връзка са само препоръчителни.

 От друга страна, на 24 февруари 2022 г. Руската Федерация започна военна инвазия в Украйна. В резултат на тези действия на Русия бяха наложени редица различни икономически и финансови санкции от Европейския съюз и други страни.

Конфликтът между Русия и Украйна оказа значително въздействие върху световната икономика по различни начини, свързани главно с цените на енергийните ресурси. Нарастващите цени и инфлацията в световната икономика вероятно ще имат широкообхватно въздействие върху дейността на Дружеството, свързано с бизнес модела, веригата за доставки, правните и договорните въпроси, служителите, потребителите и оборотния капитал.

Дружеството няма никакви активи и операции в Украйна, Беларус или Русия или в други държави, съседни на Украйна. Поради това Дружеството не е пряко засегнато от търговски ограничения или санкции, но е засегнато от по-широки макроикономически последици - съществено увеличение на инфлацията и сложната икономическа обстановка по отношение на сектора, в който работи Дружеството, а именно покупката на вземания.

1. **Рискове и несигурности, пред които е изправено Дружеството до края на финансовата година.**
* **Управление на риска**

 Управлението на риска е неразделна част от политиката по управление на Дружеството, тъй като е свързано с доверието на инвеститорите.

 Дейността на Дружеството е съсредоточена в инвестиране на парични средства, набирани чрез емитиранене на ценни книжа, във вземания (секюритизация на вземания) и е контролирана от КФН. Съгласно ЗДСИЦДС, Дружеството оперира единствено и само в сектора за секюритизация на вземания. Върху тази специфична и силно ограничена дейност влияят множество рискови фактори.

* **Систематични или „Общи” рискове**

 Систематичните рискове са тези, които действат извън емитента и оказват ключово влияние върху дейността и състоянието му. Те са свързани със състоянието на макроикономическата среда, политическата стабилност и процеси, регионалното развитие и др. Емитентът не би могъл да влияе върху тях, но може да ги отчете и да се съобразява с тях.

* ***Политическият риск*** отразява влиянието на политическите процеси в страната върху стопанския и инвестиционния процес и в частност върху възвращаемостта на инвестициите. Независимо от членството ни в ЕС, политическите процеси в страната не благоприятстват инвестициите и създават непредсказуема бизнес среда.
* ***Макроикономическият риск*** се характеризира чрез основните макроикономически индикатори - брутен вътрешен продукт, валутни курсове, лихвени равнища, инфлация, бюджетен дефицит, безработица и др. Лихвените равнища не се отразиха пряко върху дейността на Дружеството, тъй като не е използвало банкови кредити.
* ***Риск от пандемии и други форсмажорни обстоятелства***. Този риск беше особено актуален през изминалите години и доведе до съществено влошаване на инвестиционната среда. Пандемията от COVID-19 е в процес на затихване и повечето мерки и ограничения в тази връзка са само препоръчителни.
* **Несистематични рискове**

Несистематичните рискове са фирмени рискове, върху които „Компас Фонд за вземания“ АДСИЦ има пряк контрол. В зависимост от пораждащите ги фактори несистематичните рискове се разделят на секторен (отраслов) риск, касаещ несигурността в развитието на отрасъла като цяло и общо фирмен риск, който обединява бизнес риска и финансовия риск.

* ***Секторният риск*** се поражда от влиянието на търсенето и предлагането на услуги по управление на инвестициите, поведението на мениджмънта, конкуренцията на външни и вътрешни доставчици.
* ***Бизнес рискът*** е свързан със специфичната дейност на Дружеството и отразява несигурността от получаване на приходи и формиране на положителен финансов резултат. Управлението на бизнес риска по посока на неговото минимизиране за „Компас Фонд за вземания“ АДСИЦ е в следните направления:

 – задълбочено проучване на длъжника; забраната за придобиване на вземания, които са предмет на правен спор, принудително изпълнение, или са заложени в полза на трети лица; сключване на застраховка за рискът от неплащане; включване на такси и неустойки, както при предсрочно плащане, така и при забава в плащанията; изискване на допълнителни гаранции и обезпечения. Към момента във вземанията на Дружеството не може да бъде установен значителен кредитен риск;

 – предпазливост при вземане на решения за инвестиции.

* ***Финансовият риск*** показва допълнителна несигурност на кредиторите за получаване на техните вземания в случаи, когато Дружеството използва привлечени или заемни средства. Като основни измерители на финансовия риск се използват показателите за финансовата автономност и коефициент на задлъжнялост.
* ***Ликвидните рискове*** са свързани с възможността Дружеството да не погаси в договорения размер или в срок свои финансови задължения.
1. **Информация за сделки между Дружеството и свързани лица.**

През отчетния период Дружеството не е осъществявало сделки със свързани лица.

**19.07.2023 г. Изпълнителен директор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **гр. София Иван Пирински**